**Kritériá pre výber projektov**

**Program Slovensko 2021 – 2027**

**Poskytovateľ:** Ministerstvo školstva, výskumu, vývoja a mládeže SR

**Spracovateľ dokumentu:** Ministerstvo školstva, výskumu, vývoja a mládeže SR

**Časť Programu Slovensko 2021 – 2027, na ktorú sa kritériá pre výber projektov uplatňujú:**

|  |  |
| --- | --- |
| Priorita | 1P1. Veda, výskum a inovácie |
| Špecifický cieľ | RSO1.4. Rozvoj zručností pre inteligentnú špecializáciu, priemyselnú transformáciu a podnikanie |
| Opatrenie | 1.4.1 Zručnosti pre posilnenie konkurencieschopnosti a hospodárskeho rastu a budovanie kapacít pre RIS3 |

**Typ projektov:** dopytovo-orientované projekty

Verzia 1.0

**POŽIADAVKY PODĽA ČLÁNKU 73 NARIADENIA O SPOLOČNÝCH USTANOVENIACH**

Požiadavky posudzované v súlade s článkom 73 nariadenia o spoločných ustanoveniach[[1]](#footnote-1) budú vo výzve zohľadnené v súlade s dokumentom riadiaceho orgánu pre Program Slovensko 2021 – 2027 *„Všeobecná metodika a kritériá použité pre výber projektov“*, ktorý bol v súlade s článkom 40 nariadenia o spoločných ustanoveniach schválený Monitorovacím výborom pre Program Slovensko dňa 31. 5. 2023.

**VECNÉ KRITÉRIÁ PRE VÝBER PROJEKTOV[[2]](#footnote-2)**

1. **Hodnotiace kritériá**
2. **Vylučujúce kritériá**

Projekt môže byť podporený iba v prípade, ak výsledkom posúdenia všetkých vylučujúcich kritérií je odpoveď „áno“.

V prípade, ak výsledkom posudzovania čo i len jedného vylučujúceho kritéria je odpoveď „nie“, znamená to automaticky nesplnenie podmienky poskytnutia príspevku stanovenej vo výzve a neschválenie žiadosti o poskytnutie nenávratného finančného príspevku (ŽoNFP). Ak je výsledkom posúdenia odpoveď „nie“, slovný komentár a zdôvodnenie takéhoto posúdenia musí byť dostatočné pre potreby vydania zákonného rozhodnutia o ŽoNFP.

|  |  |  |
| --- | --- | --- |
| **Vylučujúce kritériá** | | |
| 1. **Súlad projektu so Stratégiou výskumu a inovácií pre inteligentnú špecializáciu Slovenskej republiky 2021-2027 (SK RIS3 2021+)** | | |
| **Predmet posúdenia** | **Výsledok** | **Slovný komentár** |
| V rámci daného kritéria sa posudzuje súlad projektu so *Stratégiou výskumu a inovácií pre inteligentnú špecializáciu Slovenskej republiky 2021-2027 (SK RIS3 2021+).*  Predmetný súlad je hodnotený prostredníctvom overenia preukázateľnej realizácie projektu v rámci niektorej z prioritných oblastí stanovených v jednotlivých doménach *Stratégie výskumu a inovácií pre inteligentnú špecializáciu Slovenskej republiky 2021-2027 (SK RIS3 2021+)*. | Áno | Predložený projekt je v súlade so *Stratégiou výskumu a inovácií pre inteligentnú špecializáciu Slovenskej republiky 2021-2027 (SK RIS3 2021+).* |
| Nie | Predložený projekt nie je v súlade so *Stratégiou výskumu a inovácií pre inteligentnú špecializáciu Slovenskej republiky 2021-2027 (SK RIS3 2021+).* |
| 1. **Príspevok projektu k cieľom a aktivitám Programu Slovensko 2021 – 2027 a k výsledkom Partnerskej dohody** | | |
| **Predmet posúdenia** | **Výsledok** | **Slovný komentár** |
| Posudzuje sa súlad projektu s intervenčnou stratégiou Programu Slovensko 2021 – 2027 (P SK) v nasledovných oblastiach:   1. súlad projektu so špecifickým cieľom RSO1.4, opatrením 1.4.1, 2. súlad s očakávanými výsledkami definovanými v Partnerskej dohode pre špecifický cieľ RSO1.4, 3. súlad s definovanými typmi oprávnených aktivít v rámci výzvy. | Áno | Projekt je v súlade s intervenčnou stratégiou P SK v príslušných oblastiach, Partnerskou dohodou a oprávnenými aktivitami uvedenými vo výzve. |
| Nie | Projekt nie je v súlade s intervenčnou stratégiou P SK v príslušných oblastiach a/alebo Partnerskou dohodou a/alebo oprávnenými aktivitami uvedenými vo výzve. |
| 1. **Výdavky projektu** | | |
| **Predmet posúdenia** | **Výsledok** | **Slovný komentár** |
| Posudzuje sa efektívnosť, účelnosť a nevyhnutnosť navrhovaných výdavkov s ohľadom na dosahovanie cieľov, aktivít a výsledkov projektu.  Pozn.: V prípade prekročenia stanovených finančných limitov alebo v prípade konkrétnych výdavkov, ktoré budú nadhodnotené (maximálne do výšky 25 % zo žiadaných výdavkov projektu), budú tieto výdavky znížené a projekt nebude diskvalifikovaný. | Áno | 75 % a viac finančnej hodnoty celkových žiadaných výdavkov je efektívnych, účelných a nevyhnutných vzhľadom na dosahovanie cieľov, aktivít a výsledkov projektu. |
| Nie | Menej ako 75 % finančnej hodnoty celkových žiadaných výdavkov je efektívnych, účelných a/alebo nevyhnutných vzhľadom na dosahovanie cieľov, aktivít a výsledkov projektu. |

1. **Bodované kritériá**

Účelom bodovaných kritérií je zabezpečiť, aby vybrané operácie predstavovali najlepší pomer medzi výškou podpory, vykonanými činnosťami a dosahovaným cieľom, čo vyplýva z článku 73 ods. 2 písm. c) nariadenia o spoločných ustanoveniach. Za týmto účelom je projekt hodnotený formou bodovaných hodnotiacich kritérií posúdených odbornými hodnotiteľmi.

**Spôsob vyhodnotenia bodovaných hodnotiacich kritérií a škála pridelených bodov**

Uplatňujú sa tri hodnotiace oblasti, ktoré sa delia na bodované kritériá:

1. *Relevantnosť projektu,*
2. *Dopad projektu,*
3. *Implementácia projektu,*

pričom výsledná hodnota danej hodnotiacej oblasti sa určí sčítaním pridelených bodov za jednotlivé kritériá (bez slovného komentára).

V prípade každej hodnotiacej oblasti č. 1 – 3 odborný hodnotiteľ posudzuje jednotlivé kritériá a prideľuje im bodové ohodnotenie 5 alebo 3 alebo 1 alebo 0. V závislosti od počtu bodov pridelených jednotlivým kritériám danej hodnotiacej oblasti určí súhrnný počet bodov v nasledovných maximálnych hodnotách:

|  |  |  |
| --- | --- | --- |
| Hodnotiaca oblasť | Počet hodnotených kritérií | Maximálny počet bodov |
| 1. Relevantnosť projektu | 2 | 10 |
| 1. Dopad projektu | 2 | 10 |
| 1. Implementácia projektu | 3 | 15 |
| SPOLU | | 35 |

Pri slovnom odôvodnení ku každému kritériu uvedie odborný hodnotiteľ jasné, zrozumiteľné a nezameniteľné slovné odôvodnenie, ktoré poskytuje argumenty pre stanovené bodové ohodnotenie príslušného kritéria.

Maximálny počet bodov za odborného hodnotiteľa je 35 bodov.

Minimálny počet bodov, ktoré musia byť dosiahnuté, aby bol projekt považovaný za úspešný:

1. v žiadnom bodovanom hodnotiacom kritériu nedosiahol hodnotu 0[[3]](#footnote-3) a súčasne
2. súčet bodového hodnotenia jednotlivých hodnotiacich oblastí č. 1 – 3 predstavuje aspoň 21 bodov (vrátane) a súčasne
3. samostatne v každej hodnotiacej oblasti projekt dosiahol bodové ohodnotenie nasledovného minimálneho počtu bodov:

|  |  |  |
| --- | --- | --- |
| Hodnotiaca oblasť | Minimálny počet bodov pre úspešnosť hodnotiacej oblasti | Projekt je neúspešný, ak dosiahol |
| 1. Relevantnosť projektu | 4 | 3 alebo menej bodov |
| 1. Dopad projektu | 4 | 3 alebo menej bodov |
| 1. Implementácia projektu | 7 | 6 alebo menej bodov |

|  |  |  |
| --- | --- | --- |
| **Bodované kritériá** | | |
| **Hodnotiaca oblasť č. 1: RELEVANTNOSŤ PROJEKTU** | | |
| **Kritérium č. 1.1: Ciele projektu** | | |
| **Predmet posúdenia** | **Bodové hodnotenie** | **Spôsob aplikácie bodovaného kritéria** |
| Posudzuje sa, či sú ciele projektu nastavené v súlade so zameraním a cieľmi výzvy vrátane posúdenia jasnosti a zrozumiteľnosti cieľov projektu. | **5** | Projekt napĺňa kritérium bez výhrady.  Ciele projektu sú jasne a zrozumiteľne popísané a sú v plnom súlade s cieľmi výzvy. |
| **3** | Projekt napĺňa kritérium čiastočne.  Ciele projektu sú popísané jasne a zrozumiteľne, avšak v plnej miere nezodpovedajú cieľom výzvy. |
| **1** | Projekt napĺňa kritérium minimálne.  Ciele projektu sú popísané všeobecne a/alebo len minimálne v súlade s cieľmi výzvy. |
| **0** | Projekt nenapĺňa kritérium vôbec.  Ciele projektu nie sú v súlade s cieľmi výzvy. |
| **Kritérium č. 1.2: Vymedzenie potrieb** | | |
| **Predmet posúdenia** | **Bodové hodnotenie** | **Spôsob aplikácie bodovaného kritéria** |
| Posudzuje sa nutnosť realizovať projekt vo vzťahu k rozvoju zručností v rámci príslušnej oblasti/odvetvia; konkrétnosť, jasnosť a zrozumiteľnosť vymedzenia potrieb pre rozvoj zručností v projekte (uvedenie potrieb v analýze potrieb alebo v popise východiskovej situácie projektu).  Posudzuje sa, či navrhované aktivity projektu reflektujú a sú v súlade s potrebami v oblasti riešenej projektom. | **5** | Projekt napĺňa kritérium bez výhrady.  Potreby sú popísané zrozumiteľne a v logickej väzbe na riešenú oblasť. Riešená oblasť je popísaná adekvátne. Navrhované aktivity projektu plne reflektujú a sú v súlade s potrebami v oblasti riešenej projektom. |
| **3** | Projekt napĺňa kritérium čiastočne.  Potreby sú popísané zrozumiteľne, avšak nie sú v plnej miere previazané na riešenú oblasť. Riešená oblasť je popísaná postačujúco. Navrhované aktivity projektu dostatočne reflektujú a sú v súlade s potrebami v oblasti riešenej projektom. |
| **1** | Projekt napĺňa kritérium minimálne.  Potreby sú popísané všeobecne. Riešená oblasť je definovaná na všeobecnej úrovni. Navrhované aktivity projektu korešpondujú s potrebami v oblasti riešenej projektom len minimálne. |
| **0** | Projekt nenapĺňa kritérium vôbec.  Potreby sú nerelevantné alebo nepopísané vôbec alebo nie je možné ich posúdiť pre neúplnosť informácií. Nie je jasne definovaná riešená oblasť. Navrhované aktivity projektu nereflektujú potreby v oblasti riešenej projektom, resp. neriešia identifikované potreby vôbec. |
| **Hodnotiaca oblasť č. 2: DOPAD PROJEKTU** | | |
| **Kritérium č. 2.1: Dopad realizácie projektu** | | |
| **Predmet posúdenia** | **Bodové hodnotenie** | **Spôsob aplikácie bodovaného kritéria** |
| Posudzuje sa očakávaný dopad realizácie projektu na rozvoj zručností pre RIS3:   * plánovaný rozsah dopadu projektu, adekvátnosť očakávaných výsledkov a výstupov, * dopad a prínos projektu na individuálnej úrovni, * udržateľnosť výsledkov a výstupov projektu. | **5** | Projekt napĺňa kritérium bez výhrady.  Očakávané dopady realizácie projektu sú vymedzené vo všetkých aspektoch v plnej miere kvalitne: očakávané výstupy a výsledky sú adekvátne vo vzťahu k dopadu projektu, dopady a prínosy projektu na individuálnej úrovni sú konkrétne špecifikované, projekt jasne popisuje udržateľnosť výsledkov a výstupov. |
| **3** | Projekt napĺňa kritérium čiastočne.  Očakávané dopady realizácie projektu nie sú v maximálne dvoch aspektoch vymedzené v plnej miere kvalitne: plánovaný rozsah dopadu projektu, dopad a prínos projektu na individuálnej úrovni, udržateľnosť výsledkov a výstupov projektu, ale bez rizika pre daný projekt. |
| **1** | Projekt napĺňa kritérium minimálne.  Očakávané dopady realizácie projektu nie sú vo všetkých aspektoch vymedzené v plnej miere kvalitne: plánovaný rozsah dopadu projektu, dopad a prínos projektu na individuálnej úrovni, udržateľnosť výsledkov a výstupov projektu, ale bez rizika pre daný projekt. |
| **0** | Projekt nenapĺňa kritérium vôbec.  Očakávané dopady realizácie projektu sú nevyhovujúce v minimálne jednom aspekte, čo predstavuje riziko pre daný projekt: očakávané výstupy a výsledky sú neadekvátne vo vzťahu k dopadom projektu, dopady a prínosy projektu na individuálnej úrovni sú nerelevantné alebo slabo popísané, projekt nepopisuje udržateľnosť výsledkov a výstupov dostatočne alebo vôbec. |
| **Kritérium č. 2.2: Šírenie a využívanie výsledkov projektu** | | |
| **Predmet posúdenia** | **Bodové hodnotenie** | **Spôsob aplikácie bodovaného kritéria** |
| Posudzuje sa spôsob šírenia a využívania výsledkov projektu (propagácia, plán využívania infraštruktúry a/alebo iných výstupov po skončení projektu). | **5** | Projekt napĺňa kritérium bez výhrady.  Spôsob šírenia a využívania výsledkov projektu je podrobne uvedený a navrhnutý. |
| **3** | Projekt napĺňa kritérium čiastočne.  Spôsob šírenia a využívania výsledkov projektu je uvedený a navrhnutý dostatočne. |
| **1** | Projekt napĺňa kritérium minimálne.  Spôsob šírenia a využívania výsledkov projektu je popísaný a navrhnutý okrajovo a/alebo všeobecne bez bližšej špecifikácie. |
| **0** | Projekt nenapĺňa kritérium vôbec.  Spôsob šírenia a využívania výsledkov projektu je popísaný nedostatočne, resp. nie je vôbec navrhnutý. |
| **Hodnotiaca oblasť č. 3: IMPLEMENTÁCIA PROJEKTU** | | |
| **Kritérium č. 3.1: Plán realizácie projektu** | | |
| **Predmet posúdenia** | **Bodové hodnotenie** | **Spôsob aplikácie bodovaného kritéria** |
| Posudzuje sa plán realizácie projektu:   * popis predpokladaného priebehu realizácie projektu, * vecná kvalita a obsah projektu, * výstupy projektu, * uskutočniteľnosť a logická previazanosť aktivít projektu, * časový harmonogram, * previazanie aktivít na rozpočet projektu. | **5** | Projekt napĺňa kritérium bez výhrady.  Plán realizácie projektu je vo všetkých aspektoch navrhnutý v plnej miere kvalitne: aktivity projektu sú nastavené adekvátne k cieľom projektu a sú jasne a konkrétne popísané, po vecnej a obsahovej stránke sú spracované na vysokej úrovni, umožňujú dosiahnutie výstupov projektu, sú v plnej miere uskutočniteľné a logicky previazané, časový harmonogram realizácie aktivít je reálny, položky rozpočtu sú jednoznačne previazané na aktivity projektu. |
| **3** | Projekt napĺňa kritérium čiastočne.  Plán realizácie projektu nie je maximálne v troch aspektoch navrhnutý v plnej miere kvalitne: popis predpokladaného priebehu realizácie projektu, vecná kvalita a obsah projektu, výstupy projektu, uskutočniteľnosť a logická previazanosť aktivít projektu, časový harmonogram, previazanie aktivít na rozpočet projektu; realizácia projektu ale nie je ohrozená. |
| **1** | Projekt napĺňa kritérium minimálne.  Plán realizácie projektu nie je minimálne v štyroch aspektoch navrhnutý v plnej miere kvalitne: popis predpokladaného priebehu realizácie projektu, vecná kvalita a obsah projektu, výstupy projektu, uskutočniteľnosť a logická previazanosť aktivít projektu, časový harmonogram, previazanie aktivít na rozpočet projektu; realizácia projektu ale nie je ohrozená. |
| **0** | Projekt nenapĺňa kritérium vôbec.  Plán realizácie projektu je minimálne v jednom aspekte navrhnutý nevyhovujúco, čo môže predstavovať ohrozenie realizácie projektu: aktivity projektu sú nastavené nevhodne k cieľom projektu a/alebo nedostatočne popísané, po vecnej a obsahovej stránke sú spracované na nízkej úrovni, neumožňujú dosiahnutie výstupov projektu, sú neuskutočniteľné, prípadne úplne chýba ich logická previazanosť, časový harmonogram realizácie aktivít je v plnej miere nereálny, previazanosť aktivít projektu s položkami rozpočtu nie je zrejmá vôbec. |
| **Kritérium č. 3.2: Ukazovatele projektu** | | |
| **Predmet posúdenia** | **Bodové hodnotenie** | **Spôsob aplikácie bodovaného kritéria** |
| Posudzuje sa, či cieľové hodnoty merateľných ukazovateľov projektu sú nastavené realisticky vzhľadom na hlavné aktivity projektu a navrhovaný spôsob ich realizácie. | **5** | Projekt napĺňa kritérium bez výhrady.  Deklarované cieľové hodnoty všetkých merateľných ukazovateľov projektu sú v plnej miere stanovené realisticky s ohľadom na hlavné aktivity projektu a navrhovaný spôsob ich realizácie. |
| **3** | Projekt napĺňa kritérium čiastočne.  Deklarovaná cieľová hodnota minimálne jedného (avšak nie všetkých) z merateľných ukazovateľov projektu nie je v plnej miere stanovená realisticky s ohľadom na hlavné aktivity projektu a navrhovaný spôsob ich realizácie, ale dosiahnutie cieľov nie je vážne ohrozené. |
| **1** | Projekt napĺňa kritérium minimálne.  Deklarované cieľové hodnoty všetkých merateľných ukazovateľov projektu nie sú v plnej miere stanovené realisticky s ohľadom na hlavné aktivity projektu a navrhovaný spôsob ich realizácie, ale dosiahnutie cieľov nie je vážne ohrozené. |
| **0** | Projekt nenapĺňa kritérium vôbec.  Deklarovaná cieľová hodnota minimálne jedného z merateľných ukazovateľov projektu je v plnom rozsahu nereálna s ohľadom na hlavné aktivity a navrhovaný spôsob ich realizácie, čo predstavuje vážne ohrozenie dosiahnutia cieľov projektu. |
| **Kritérium č. 3.3: Podmienky realizácie projektu** | | |
| **Predmet posúdenia** | **Bodové hodnotenie** | **Spôsob aplikácie bodovaného kritéria** |
| Posudzujú sa personálne kapacity žiadateľa/partnera určené pre realizáciu aktivít projektu a skúsenosti s realizáciou hlavných aktivít projektu. | **5** | Projekt napĺňa kritérium bez výhrady.  Personálne kapacity pre realizáciu aktivít projektu sú navrhnuté dostatočne z hľadiska ich počtu, štruktúry a skúseností s ohľadom na plánované aktivity a rozsah projektu. |
| **3** | Projekt napĺňa kritérium čiastočne.  Personálne kapacity pre realizáciu projektu sú navrhnuté dostatočne, ale ich počet, štruktúra a/alebo skúsenosti nezodpovedajú v plnej miere plánovaným aktivitám a rozsahu projektu. |
| **1** | Projekt napĺňa kritérium minimálne.  Personálne kapacity pre realizáciu projektu sú navrhnuté v minimálnom rozsahu, ich počet a/alebo štruktúra zodpovedajú plánovaným aktivitám a rozsahu projektu len minimálne a/alebo skúsenosti s realizáciou aktivít projektu sú preukázané len všeobecne a/alebo minimálne. Realizácia projektu ale nie je z hľadiska personálneho zabezpečenia ohrozená. |
| **0** | Projekt nenapĺňa kritérium vôbec.  Personálne kapacity pre realizáciu projektu sú vo vzťahu k plánovaným aktivitám a rozsahu projektu navrhnuté nereálne a/alebo nevhodne v celom rozsahu. Realizácia projektu je z hľadiska personálneho zabezpečenia ohrozená. |

1. **Výberové kritériá**
2. **Rozlišovacie bodované kritériá k hodnotiacim kritériám**

Výberové kritériá sa uplatnia iba v prípade, ak je disponibilná alokácia výzvy nižšia ako súhrnná výška žiadaného nenávratného finančného príspevku za všetky úspešné ŽoNFP, t. j. ktoré dosiahli aspoň minimálny počet bodov odborného hodnotenia pre jednotlivé hodnotiace oblasti a súčasne je potrebné určiť poradie ŽoNFP s rovnakým počtom dosiahnutých bodov, ktoré sa ocitli na hranici disponibilnej alokácie, podľa ktorého sú ŽoNFP schvaľované až do výšky disponibilnej alokácie na výzvu. Týmto nie je dotknuté pôvodné poradie určené na základe bodovaných kritérií, ktoré sa nemôže výberovými kritériami meniť.

Jednotlivé rozlišovacie výberové kritériá sa aplikujú až dovtedy, kým sa dospeje k rozhodujúcemu výsledku.

|  |  |  |
| --- | --- | --- |
| **Rozlišovacie bodované kritériá k hodnotiacim kritériám** | | |
| **P. č. 1: Zoradenie ŽoNFP podľa dosiahnutého počtu bodov za hodnotiacu oblasť č. 3 Implementácia projektu** | | |
| **Predmet posúdenia** | **Počet pridelených bodov** | **Spôsob aplikácie výberového kritéria** |
| Zoradenie ŽoNFP tak, aby podporené boli tie žiadosti, ktoré dosiahli viac bodov za hodnotiacu oblasť č. 3. | Dosiahnutý počet bodov za hodnotiacu oblasť č. 3 | Aplikuje sa na zoradenie žiadostí s rovnakým poradím na hranici alokácie výzvy, pričom platí, že bude podporená ŽoNFP s vyšším počtom dosiahnutých bodov. |
| **P. č. 2: Zoradenie ŽoNFP podľa dosiahnutého počtu bodov za hodnotiacu oblasť č. 1 Relevantnosť projektu** | | |
| Zoradenie ŽoNFP podľa dosiahnutého počtu bodov za hodnotiacu oblasť č. 1, ak po aplikácii predchádzajúceho kritéria naďalej ostávajú žiadosti, ktoré majú rovnaké poradie na hranici alokácie výzvy. | Dosiahnutý počet bodov za hodnotiacu oblasť č. 1 | Aplikuje sa na zoradenie žiadostí, u ktorých pretrváva rovnaké poradie na hranici alokácie výzvy, pričom platí, že bude podporená ŽoNFP s vyšším počtom dosiahnutých bodov. |
| **P. č. 3: Zoradenie ŽoNFP podľa dosiahnutého počtu bodov za hodnotiacu oblasť č. 2 Dopad projektu** | | |
| Zoradenie ŽoNFP podľa dosiahnutého počtu bodov za hodnotiacu oblasť č. 2, ak po aplikácii predchádzajúcich dvoch kritérií naďalej ostávajú žiadosti, ktoré majú rovnaké poradie na hranici alokácie výzvy. | Dosiahnutý počet bodov za hodnotiacu oblasť č. 2 | Aplikuje sa na zoradenie žiadostí, u ktorých pretrváva rovnaké poradie na hranici alokácie výzvy, pričom platí, že bude podporená ŽoNFP s vyšším počtom dosiahnutých bodov. |

1. **Rozlišovacie (objektívne) kritérium**

Ak sú aj po aplikácii vyššie uvedených rozlišovacích bodovaných kritérií ŽoNFP na hranici alokácie výzvy, aplikuje sa nasledovné rozlišovacie (objektívne) kritérium:

|  |  |
| --- | --- |
| **Rozlišovacie (objektívnych) kritérium** | |
| **Výberové kritérium** | **Spôsob aplikácie výberového kritéria, na základe ktorého sa vytvorí poradie v rámci skupiny vyberaných ŽoNFP** |
| Termín odoslania ŽoNFP | Dátum a čas odoslania ŽoNFP do elektronickej schránky poskytovateľa cez Ústredný portál verejnej správy (Slovensko.sk). Budú uprednostnené žiadosti so skorším dátumom, resp. skorším časom odoslania (dátum, hodina, minúta, sekunda). |

1. Nariadenie Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku [↑](#footnote-ref-1)
2. Vecné kritériá pre výber projektov sú súčasťou podmienky poskytnutia príspevku stanovenej vo výzve s názvom – *Kritériá pre výber projektov*. [↑](#footnote-ref-2)
3. Ak odborný hodnotiteľ pridelil v niektorom kritériu hodnotu 0, projekt je považovaný za neúspešný a nemôže byť podporený. [↑](#footnote-ref-3)